Imrich Moróc

Imrich Mórocz z Beketfalvy, celým menom Emericus Leopoldus barón Mórocz de Beketfalva (* 1697, Bratislava, Uhorsko† 1758, Nemecko) bol uhorský šľachtic z rodu Móroczovcov z Beketfalvy a cisársky podmaršál za vlády Márie Terézie.

 Životopis 
náhľad|erb rodu Mórocz de Beketfalva|vľavo|181x181pixelů
alt=Záznam o krstení z roku 1697|náhľad|274x274bod|Záznam o krstení z roku 1697
Narodil sa ako syn Františka Mórocza z Beketfalvy a barónky Evy Terézie Jakusith. Imrich (maď. Imre) bol vnukom Štefana Mórocza z Beketfalvy. Patril už do generácie Móroczovcov, ktorá vymenila pozície v celouhorskej politike za vojenskú službu a bol jej najvýznamnejšou osobnosťou. Radí sa medzi najväčších uhorských generálov v 18. storočí (v storočí „rozumu“). Bol pôvodne pisár uhorského palatína Mikuláša Pálffiho, neskôr slúžil ako vojak a napokon sa stal cisárskym podmaršálom a tiež majiteľom husárskeho pluku. V rokoch 1747/1748 sa spomína ako jeden zo sponzorov (Mórocz, Batthyány a Esterházi) obnovy uhorskej kaplnky v nemeckom Aachene. Aktívne sa zúčastnil Sliezskych vojen (za zásluhy bol povýšený na baróna a generála) a Sedemročnej vojny.  Do dejín sa zapísal ako jeden z veliteľov ľahkej jazdy v bitke pri Kolíne (1757), bitka, ktorá zachránila habsburskú monarchiu. Imrich po smrti podmaršála Nikolausa von Beleznay (27. októbra 1754) prevzal 10. husársky pluk, stal sa jeho majiteľom a dostal pomenovanie pluk „Mórocz“. Hlavné sídlo pluku bolo v okolí Rosenbergu (dnešný Ružomberok).

V máji 1757 vpadol pruský kráľ Fridrich II. do Čiech, porazil Rakúšanov pri Prahe a mesto začal obliehať. Mária Terézia vyslala maršala von Dauna v čele 60 000 mužov, aby druhé najdôležitejšie mesto ich ríše zachránil. Fridrich II. dosiahol nad Rakúšanmi už niekoľko víťazstiev a bol presvedčený, že jeho vojsko bude víťaziť i naďalej. Zaútočil bez ohľadu na početnú prevahu protivníka, avšak Rakúšania boli pripravení. K stretu došlo 18. júna 1757 pri českej obci Kolín. Imrich bol v tejto bitke menovaný za podmaršála ľahkej jazdeckej divízie „Mórocz“, ktorá bola umiestnená na pravom krídle. Veliteľom druhej divízie bol gróf Andrej Hadik. Obe divízie patrili do zoskupenia, ktorému velil generál gróf František Nádasdy, bán chorvátsky. Vrchným veliteľom celej rakúskej armády bol poľný maršál Leopold von Daun.
alt=Uniforma Móroczových husarov|náhľad|223x223bod|Uniforma Móroczových husarov
Pluky divízie „Mórocz“

 husársky pluk „Festetic“
 husársky pluk „Mórocz“
 husársky pluk „Dessewffly“
 husársky pluk „Kaiser“
 saský pluk „Prinz Albert“
 saský pluk „Prinz Karl“
 saský pluk „Graf Brühl“

Rakúska armáda túto bitku vyhrala a nemalý podiel na tejto vôbec prvej porážke Fridricha II. na bojisku mali aj husárske pluky, ktoré boli nasadené v rámci dvoch jazdeckých zoskupení v celkovom počte 18 630 mužov. S dátumom víťaznej bitky pri Kolíne je spojený aj oficiálny vznik najvyššieho vojenského vyznamenania habsburskej monarchie – Vojenského radu Márie Terézie. Imrich bol po bitke povýšený z generálmajora na generálporučíka. Imrich zomrel 15. januára 1758 pri Rýne v dnešnom Nemecku. Jeho nástupcom vo funkcii veliteľa pluku sa stal gróf Jozef Bethlen viac ako jeden rok po smrti Imricha, 21. augusta 1759. 

 Referencie 

Kategória:Narodenia v 1697
Kategória:Úmrtia v 1758
Kategória:Slovenskí šľachtici
Kategória:Uhorskí šľachtici
Kategória:Uhorské vojenské osobnosti
Kategória:Morócovci